Kabupaten Lima Puluh Kota
Kabupaten Lima Puluh Kota (disabuik juo Limo Puluah Koto) adolah salah satu kabupaten nan ado di provinsi Sumatera Barat, Indonesia. Ibu kota kabupaten iko talatak di Sarilamak. Kabupaten iko punyo wilayah salaweh 3.354,30 km2 jo bapanduduak sabanyak 348.555 jiwa (Sensus Panduduak 2010)[3]. Kabupaten iko talatak di bagian timur wilayah provinsi Sumatera Barat atau 124 km dari Kota Padang, ibu kota provinsi.
Sijarah[suntiang | suntiang sumber]
Tambo[suntiang | suntiang sumber]
Manuruik tukang kaba, dalam sabuah tambo Minangkabau daulunyo ado sabuah Karajaan Pariangan nan dipimpin dek Datuak Bandaro Kayo. Liau mamiliki sudaro saayah banamo Datuak Katumangguangan jo Datuak Parpatiah nan Sabatang. Suatu hari kaduo sudaro ko basuo Datuak Bandaryo Kayo untuak marundiangkan masalah padeknyo panduduak di karajaan itu. Dalam parundiangan itu basupakaiklah untuak mamindahan sabagian panduduak ka daerah pamukiman baru. Salapeh mangatahui daerah-daerah nan ka dijadian pamukiman baru, mulolah pamindahan sabagian panduduak ka tigo arah iyolah Utara, Barat, jo Timur. Daerah pamukiman baru di sabalah barat dinamoan Luhak Agam, daerah nan di timur dinamoan Luhak Tanah Data, sadangkan Datuak Sri Marajo Nan Bamego mamimpin 50 kaum manuju ka arah utara (daerah Payakumbuh-Limopuluah Koto kini). Tampek ko kudian tanamo jo namo Luhak Limo Puluah nan dalam pakambangannyo manjadi Kabupaten Lima Puluh Kota. Untuak dikana-kana sijarah asa usua namo kabupaten ko, kudian dicantuman angko 50 pado lambang daerahnyo.[4]
Paninggalan sijarah[suntiang | suntiang sumber]
Di mudiak nagari Mahat (Maek), kecamatan Suliki Gunung Mas, banyak tasuo paninggalan kabudayaan megalitikum. Di nagari ko dapek dicaliak pamandangan kumpulan batu-batu menhir jo lata balakang parak gambia nan manyarupoi panorama parak teh di daerah Puncak, Jawa Barat, Karano pamandangan ikolah, pado taun 1981 nagari Maek dimasuak dalam salah satu objek wisata dari 73 objek wisata di kabupaten ko.
Manuruik sabagian sijarawan, Minanga Tamwan barado di hulu sungai Kampar nan ado di sabalah timur kabupaten ko. Daerah ko tacantum dalam Batu Basurek Kedukan Bukit sabagai daerah asa Dapunta Hyang Sri Jayanasa, pandiri Karajaan Sriwijaya. Dalam batu basurek tu Dapunta Hyang mambaok 20.000 tantara sarato mambaok duo ratuih peti balayia jo parahu, sadang nan bajalan kaki sabanyak saribu tigo ratuih duo baleh urang. Tambo Minangkabau mancataik baso Dapunta Hyang turun dari Gunuang Marapi ka Minanga Tamwan jo katurunannyo malawehan rantau ka selatan Sumatera.[5] Minanga Tamwan atau Minanga Kabwa dipakirokan marupokan asa usua namo Minangkabau.
Zaman Ulando inggo kamardekaan[suntiang | suntiang sumber]
Manuruik sidang paripurna DPRD Kabupaten Lima Puluh Kota ditetapkanlah Peraturan Daerah Nomor 11 Tantang Hari Jadi Kabupaten Lima Puluh Kota, tertanggal 26 November 2008, manyabuikan tanggal 13 April subagai hari jadinyo. Hal itu dek karano pado zaman Ulando wilayah Luhak Limo Puluah sacaro yuridis ado dalam wilayah Afdeeling Lima Puluh Kota nan panatapannya dilakukan pado tanggal 13 April 1841. Wakatu tu dikaluakannyo Besluit No 1 tantang reorganisasi pamarintahan Sumatras Westkust nan isinyo mambantuak 9 Afdeelingen, nan salah satunyo Afdeeling Lima Puluh Kota.
Afdeeling Lima Puluh Kota wakatu itu wilayahnya malingkupi indak hanyo Luhak Limo Puluah Kota sajo, tapi mambantang inggo ka Halaban, Lintau Buo, Koto Tujuah, jo XIII Koto. Sainggo kaputusan ko manjadi titiak awa bamulonyo administrasi pamarintahan di wilayah ko, nan kudian maalami babarapo kali reorganisasi.
Reorganisasi kaduo dilaksanokan pado tanggal 1 Januari 1865 dimano Afdeeling Lima Puluh Kota jo ibukotanyo Payokumbuah, tadiri dari duo Districten/Onderafdeelingen, yaitu: Payokumbuah (ibu kota Payokumbuah) jo Pua Data (ibukota Suliki, kini bagian dari kecamatan Gunuang Omeh). Reorganisasi katigo dilakukan pado tanggal 1 Januari 1905 dalam Staatsblad van Nederlandsch Indie No 418 dijalehan baso Afdeeling Lima Puluh Kota tadiri dari 3 Onderafdeeling, yaitu: Payokumbuah, Pua Data, sarato Mahat jo Boven Kampar (kini Kabupaten Kampar).
Afdeling Lima Puluh Kota ko balanjuik inggo zaman Japang nan banamo Lima Puluh Kota Bun, dan balanjuik pado awa kamardekaan tanggal 8 Oktober 1945 jo namo Luhak Limo Puluah Koto, dan kudian tajadi babarapo kali pakambangan pado taun 1948. Pado taun 1956 tajadi pamisahan Bangkinang dari Limo Puluah Kota nan manjadi Kabupaten Kampar, Riau, sarato pamekaran jo pambantuakan Kota Payokumbuah pado Desember 1970.[6]
Geografis[suntiang | suntiang sumber]
Batas Wilayah[suntiang | suntiang sumber]
Pamarintahan[suntiang | suntiang sumber]
Daftar Bupati[suntiang | suntiang sumber]
Dewan Perwakilan[suntiang | suntiang sumber]
Barikuik iko adolah komposisi anggota DPRD Kabupaten Lima Puluh Kota dalam duo periode tarakhia.[12][13]
Kecamatan[suntiang | suntiang sumber]
Kabupaten Lima Puluh Kota mampunyoi 13 kecamatan jo 79 nagari. Laweh wilayahnyo mancapai 3.571,14 km² dan panduduak 374.067 jiwa (2017) jo sebaran 105 jiwa/km².[14][15]
Daftar kecamatan jo nagari di Kabupaten Lima Puluh Kota, adolah sabagai barikuik:
Demografi[suntiang | suntiang sumber]
Panduduak Kabupaten Lima Puluh Kota manuruik Sensus Panduduak Taun 2010, bajumlah 348.555 jiwa nan tadiri ateh 172.571 Laki-Laki dan 175.984 Padusi. Kabupaten Lima Puluh Kota mamiliki panduduak sapadek 98 jiwa per km², jo patumbuahan panduduak dari taun ka taun sakitar 1,11 persen per tahun.
Seni[suntiang | suntiang sumber]
Pariwisata[suntiang | suntiang sumber]
Objek Cagar Budaya[suntiang | suntiang sumber]
- Kawasan Megalit Belubus
- Kawasan Megalit Maek
- Situs Cagar Budaya PDRI Kototinggi
Objek Wisata Alam[suntiang | suntiang sumber]
- Lambah Harau
- Kolam Ranang / Pamandian Batang Tabik
- Panorama Selat Malaka
- Danau Buatan (Waduk) PLTA Koto Panjang
- Kapalo Banda Taram
- BPTU Padang Mangateh
Rujuakan[suntiang | suntiang sumber]
- ↑ https://kominfo.limapuluhkotakab.go.id/Welcome/lihatBerita/2634
- ↑ "Perpres No. 10 Tahun 2013". 2013-02-04. Diakses tanggal 2013-02-15.
- ↑ Hasil Sensus Penduduk Sumatera Barat Thun 2010
- ↑ Profil Daerah Kabupaten dan Kota Jilid 1. Jakarta: Penerbit Buku Kompas. 10 Oktober 2001. pp. 45-46. ISBN 979-709-009-4.
- ↑ Jamal. Manyigi Tambo Minangkabau.
- ↑ https://sumbar.antaranews.com/berita/201954/sekilas-tentang-sejarah-kabupaten-limapuluh-kota
- ↑ https://limapuluhkotakab.go.id/lpk-profil-daerah/sejarah
- ↑ https://limapuluhkotakab.go.id/lpk-detail-berita/RUdZL2Jid0E2VTB0ZDV3MU1ZSVM1QT09
- ↑ Yendri Tomas Resmi Jadi Pj Bupati Limapuluh Kota, diakses 27 Desember 2020.
- ↑ https://kominfo.limapuluhkotakab.go.id/Welcome/lihatBerita/2634
- ↑ https://padangkita.com/profil-safaruddin-datuak-bandaro-rajo-rizki-kurniawan-nakasri-bupati-dan-wakil-bupati-limapuluh-kota/
- ↑ Perolehan Kursi DPRD Lima Puluh Kota 2014-2019
- ↑ Perolehan Kursi DPRD Lima Puluh Kota 2019-2024
- ↑ "Peraturan Menteri Dalam Negeri Nomor 137 Tahun 2017 tentang Kode dan Data Wilayah Administrasi Pemerintahan". Kementerian Dalam Negeri Republik Indonesia. Diarsipkan dari versi asli tanggal 29 Desember 2018. Diakses tanggal 3 Oktober 2019.
- ↑ "Peraturan Menteri Dalam Negeri Nomor 72 Tahun 2019 tentang Perubahan atas Permendagri nomor 137 Tahun 2017 tentang Kode dan Data Wilayah Administrasi Pemerintahan". Kementerian Dalam Negeri Republik Indonesia. Diarsipkan dari versi asli (PDF) tanggal 25 Oktober 2019. Diakses tanggal 15 Januari 2020.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn zsm_Latn min_Latn bjn_Latn zsm_Latn ind_Latn min_Latn eng_Latn min_Latn ind_Latn ind_Latn min_Latn ind_Latn